Armand Assante
Armand Assante (rođen 4. oktobra 1949. godine u New Yorku, SAD) je američki glumac. Otac mu je porijeklom iz Italije, a majka iz Irske. Glumio je u sporednim ulogama u raznim filmovima, na pozornici i na televiziji sedamdesetih godina. Studirao je na Američkoj akademiji dramskih umjetnosti. Njegova prva važnija uloga je u filmu iz 1974. godine The Lords of Flatbush. Njegov vragolast izgled donio mu je brojne uloge negativaca i opasnih ljudi na bioskopskom i TV ekranu. Također je glumio rame uz rame sa Antoniom Banderasom u filmu Mambo Kings i sa Sylvesterom Stalloneom u Judge Dredd-u. Živi u sjevernom dijelu New Yorka i ima dvije kćerke; nedavno je kupio novu kuću u neposrednoj blizini trenutnog prebivališta.